Psalam (Šarić) 13.
Upravitelju pjevačkoga zbora; psalam Davidov.

1Dokle ćeš me, Gospode, sasvim zaboravljati? Dokle ćeš zastirati lice svoje preda mnom? 

2Dokle ću još nositi brige u srcu, jad u duši svojoj povazdan? Dokle će se još neprijatelj moj podizati nada mnom? 

3Pogledaj, usliši me, Gospode, Bože moj! Prosvijetli oči moje, da ne padnem u smrtni san! 

4Da se ne hvali neprijatelj moj: "Pokorio sam ga!" Neka ne kliču protivnici, da sam srušen. 

5A ja se uzdam u milosrđe tvoje; klicat će srce moje, kada mi pomogneš; 

6pjevat ću Gospodu, koji mi učini dobro. 

Psalmi (Šarić)